પત્ની રીસામણે હોવાથી પરિવાર સાથે રહેતા મૃતકની કોને હત્યા નીપજાવી છે? આ બાબતનો તાગ મેળવવા પોલીસે મૃતકના મોબાઈલ લોકેશન અને ફોન કોલ અંગેનો તાગ મેલવવા એક ટીમ કામે લાગી હતી. જ્યારે અન્ય પોલીસની ટીમે મૃતકના પરિવારજનોના નિવેદનો નોંધવાની કામગીરી શરુ કરી હતી. જેમાં મૃતક બે બાળકોનો પિતા હોવાનું સામે આવ્યું હતું. પત્ની સાથે વિખવાદ થતા પત્ની રીસામણે ચાલી ગઈ હતી. બે પૈકી બંને પાસે એક – એક બાળકનો કબજો હતો. સમય જતા મૃતક યુવાનની ગામની જ એક યુવતી સાથે સંબંધ બંધાઈ ગયો હતો. આ સંબંધ અંગે યુવતીના પરિવારજનોને જાણ થઇ જતા એક-બે વાર બોલાચાલી પણ થઇ હોવાનું સામે આવ્યું છે. આ હત્યા યુવતીના જ પરિવારમાંથી કરવામાં આવી હોવાની પ્રબળ આશંકા સાથે પોલીસે હત્યારાના સગળ મેળવવા પ્રયાસો હાથ ધર્યા છે. આધારભૂત સુત્રોનું માનવામાં આવે તો પોલીસ હત્યારા નજીક પણ પહોચી ગઈ છે અને આરોપી હાથ વેતમાં હોવાનું જાણવા મળ્યું છે.